text: Паварот да Захаду яшчэ не фінальны, абсалютна не незваротны. Зьнік прыватны заёмшчык і фактычна зьнікае інвэстар. Застаюцца хто? Расея, міжнародныя фінансавыя арганізацыі і паасобныя ўрады. Любы выбар – гэта жорскае палітычнае абумоўліваньне, калі выгады за адзін і той жа тавар абумоўліваюцца палітычнымі варункамі. І калі не пакрываць адмоўнае сальда Беларусі ў гандлі з Расеяй, то Расея можа зь Беларусяй зрабіць усё, што хоча.
  Пры крызісе вартасьць актываў падае. І ўжо спадзявацца, што прыватызацыя пакрые столькі, колькі яна магла пакрыць яшчэ паўгоду таму ня варта. Сярод ігракоў на першым месцы не інвэстар, не прыватны крэдытор, гэта дзяржава ці міждзяржаўны крэдытор. Такая суцэльная палітызацыя выратаваньня.